Diari Oficial de la Generalitat Valenciana


Sumari del DOGV 5301, del 12-07-2006 (2006/7467)

Convocatòria i bases del concurs oposició lliure per a cobrir, amb personal funcionari de carrera, dues places de tècnic superior (OMAC).
-----------------------------------------------------------------------------------------------------------------------------------------

### Dades del document

Número de DOGV
:   5301

Data del DOGV
:   12-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7467


Data del document
:   23-03-2006

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * professió administrativa
    * concurs administratiu
    * administració local

Convocatòria i bases del concurs oposició lliure per a cobrir, amb personal funcionari de carrera, dues places de tècnic superior (OMAC). [2006/Q7467]  
En compliment de l'acord adoptat per la Junta de Govern Local de 7 de març de 2006, es publica la convocatòria del concurs oposició lliure per a cobrir amb personal funcionari de carrera dues places de tècnic superior (OMAC), segons les bases següents:  
Primera. Objecte de la convocatòria   
És objecte de la present convocatòria el proveïment en propietat, mitjançant el sistema selectiu de concurs oposició lliure, de dues places de tècnic superior (OMAC), pertanyents a l'oferta pública d'ocupació de l'any 2006.  
 Les places en qüestió estan enquadrades en l'escala d'administració especial, subescala B) serveis especials, classe c) places de comeses especials, dotades amb el sou corresponent al grup A, dues pagues extraordinàries, triennis i altres emoluments que pertoquen segons la legislació vigent i els acords municipals.  
1.1 Publicitat de la convocatòria.  
La convocatòria serà anunciada en el Butlletí Oficial de la Província d'Alacant i en el Diari Oficial de la Generalitat. Es farà pública al tauler d'edictes de la corporació i se n'inserirà un extracte en el Boletín Oficial del Estado.  
Segona. Condicions dels aspirants  
Per a prendre part en el present concurs oposició caldrà reunir les següents:  
2.1 Condicions:  
2.1.1 En funció de la nacionalitat podran participar en les proves:  
a) Els espanyols.  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.   
També hi podran participar el cònjuge, els descendents i els descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.  
Aquest darrer benefici serà igualment d'aplicació a familiars de nacionals d'altres estats, quan així estiga previst als tractats internacionals celebrats per la Comunitat Europea i ratificats per Espanya.  
2.1.2 Tenir complits 18 anys d'edat.  
2.1.3 Tenir titulació universitària de grau superior, o complir les condicions requerides per obtenir-la a la data en què acabe el termini de presentació d'instàncies.   
2.1.4 Tenir la capacitat física i psíquica suficient per al normal exercici de la funció.  
2.1.5 No trobar-se inhabilitat penalment per a l'exercici de funcions públiques.  
Els aspirants estrangers no han d'haver sigut objecte de sanció disciplinària o condemna legal que impedisca, a l'estat d'on són, l'accés a la funció pública.  
2.1.6 No haver sigut separat, mitjançant expedient disciplinari, del servici cap de les administracions públiques.  
2.2 Estrangers. Acreditació de la nacionalitat i relació de parentiu.  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, si escau, el fet de viure a expenses o estar a càrrec del nacional d'un estat membre de la Unió Europea amb qui es tinga l'esmentat vincle.  
2.3 Equivalència de títols.  
Pertoca a l'autoritat acadèmica competent declarar l'equivalència de títols, i l'hauran d'acreditar les persones interessades.  
Els títols estrangers hauran de trobar-se degudament revalidats a la data de finalització del termini de presentació d'instàncies.  
Tercera. Instàncies  
3.1 Presentació d'instàncies.  
Les instàncies en què se sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.  
Els opositors manifestaran en la instància que reuneixen tots i cascun del requisits que s'exigeixen en la base segona, referits a la data en què acabe el termini de presentació d'instàncies.   
Les instàncies podran presentar-se també en la forma que determina l'article 38.4 de la Llei de Règim Jurídic de les Administracions públiques i del Procediment Administratiu Comú. En aquest cas, haurà d'estampar-se en la pròpia sol·licitud el segell del registre de l'organisme en què es presente o el segell de certificació postal de qualsevol oficina de Correus.  
3.2 Minusvàlids.  
Els aspirants amb minusvalideses hauran de fer constar aquest extrem en llur sol·licitud, en què expressaran la classe de discapacitat que els afecta, i també si necessiten d'alguna adaptació per a realitzar les proves.  
3.3 Taxes per drets d'examen.  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 19,51 euros en concepte de taxes per drets d'examen.  
Aquestes taxes es faran efectives, directament o mitjançant transferència, en el compte denominat «Taxa inscripció proves selecció», de l'entitat bancària següent, tot especificant en el document d'ingrés a quina prova selectiva correspon:  
. Caja de Ahorros del Mediterráneo, situada a la plaça de Baix, número 11, que té el codi d'identificació següent: 2090 0006 14 9127855659.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant en la resolució per la qual s'aprove la relació d'aspirants admesos i exclosos.  
3.4 Exempció de la taxa.  
Per tal d'obtenir dret a exempció, caldrà aportar, amb la instància, un certificat expedit per l'organisme competent en la matèria (actualment el Servici Valencià d'Ocupació i Formació), en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se este certificat en el moment de presentar la instància, s'ingressarà la taxa. L'interessat podrà sol·licitar-ne la devolució durant els 10 dies següents a la finalització del termini d'admissió de sol·licituds, mitjançant una instància a què acompanyarà llavors l'esmentat certificat.  
El fet de no presentar l'esmentat certificat, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.  
Quarta. Admissió d'aspirants  
4.1 Relació d'aspirants.  
Conclòs el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província d'Alacant i al tauler d'edictes de la Secció de Personal. Es concedirà un termini de 10 dies hàbils a fi de corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2 Seran causes d'exclusió, ultra les ja assenyalades:  
. No reunir cap dels requisits a què es refereix la base segona.  
. L'omissió de la firma en la sol·licitud.  
. L'omissió en la sol·licitud del número de document nacional d'identitat.  
Cinquena. Tribunal qualificador  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:  
5.1 Composició:  
President:  
. El de la corporació o membre d'aquesta en qui delegue.  
Vocals:  
. Un representant de l'administració del Consell de la Comunitat Valenciana.  
. Un regidor del Partit Popular.  
. Dos funcionaris de carrera designats per la corporació.  
. Un representant del Servici de Recursos Humans.  
. Dos funcionaris de carrera, a proposta de la representació sindical.  
Secretari:  
. El de la corporació o funcionari en qui delegue.  
5.2 Suplents.  
El tribunal quedarà integrat, a més, pels suplents respectius que, simultàniament amb els titulars, hauran de ser designats per al secretari i les vocalies d'aquest no delegables.  
5.3 Designació i publicitat.  
La designació dels membres del tribunal i dels seus assessors es farà pública en el Butlletí Oficial de la Província d'Alacant i al tauler d'anuncis del Servici de Recursos Humans.  
La publicació de la seua composició nominal es verificarà almenys un mes ans del començ de la celebració de les proves.  
5.4 Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5 Assessors tècnics.  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.  
5.6 Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
. Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.  
. Els qui es troben inclosos en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma prevista a l'article 21 de l'esmentada llei.  
5.7 De l'absència del president.  
Si una volta constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor .si n'hi hagués. i, si no, el vocal de major edat.  
5.8 Actes.  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.  
Sisena. Començ i desenvolupament de les proves  
6.1 Actuació dels aspirants.  
L'ordre d'actuació dels aspirants, segons sorteig efectuat a aquest fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «N».  
L'aspirant acudirà a les proves proveït del document nacional d'identitat perquè, en qualsevol moment de la realització de l'exercici, en puga ser comprovada la identitat.  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la no assistència a aquestes, tot i que això es dega a causes justificades. Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre i quan aquestes proves no hagen acabat i l'admissió no menyscabe el principi d'igualtat.  
6.2 Dates d'examen.  
Un mes ans de començar els exercicis es faran públics en el Butlletí Oficial de la Província d'Alacant el dia, l'hora i el local en què hauran de celebrar-se.  
A la fi de cada exercici el tribunal farà saber als opositors el lloc i el moment d'iniciació del següent amb, si més no, 12 hores d'antelació al començ d'aquest, si es tracta del mateix exercici, o de 48 hores si es tracta d'un nou exercici.  
Entre l'acabament d'un exercici i el començ del successiu no podrà transcórrer un període inferior a 72 hores ni superior a 45 dies naturals. Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.  
Setena. Exercicis de l'oposició  
7.1 Fase d'oposició. Els exercicis de l'oposició seran els següents, amb el caràcter i el contingut que s'assenyala:  
7.1.1 Primer. Obligatori, eliminatori i qualificable de 0 a 10 punts.  
Resolució d'un qüestionari de 200 preguntes, amb quatre opcions de resposta cascuna d'elles, de les quals només una serà vàlida, sobre el contingut del conjunt del temari de l'annex I de la convocatòria i sobre les funcions del lloc (annex II), de dificultat adequada a la categoria de la plaça.  
Seran penalitzades les respostes errònies.  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el tribunal declaràs invalidades per causes justificades.  
7.1.2 Segon. Obligatori, eliminatori i qualificable de 0 a 10 punts.  
Desenvolupament per escrit de tres temes, triats a l'atzar, dels compresos en el temari de l'annex I de la convocatòria, de la part de matèria específica. S'exclou la part de cultura organitzativa.  
Temps màxim: tres hores.  
7.1.3 Tercer. Obligatori, eliminatori i qualificable de 0 a 10 punts.  
Realització d'un o més supòsits pràctics relacionats amb les funcions pròpies del lloc de treball (annex II de la convocatòria).  
7.1.4 Quart. Valencià. Obligatori, no eliminatori i qualificable de 0 a 1 punt.  
Demostrar coneixements orals de valencià del nivell similar a l'exigit per la Junta Qualificadora de Coneixements de Valencià, per a l'expedició del certificat de coneixement orals.  
7.2 Fase de concurs.  
Els mèrits al·legats seran valorats d'acord amb el barem següent:  
7.2.1 Antiguitat.   
Antiguitat. Màxim 7.97 punts.  
Per cada mes complet de servicis prestats en qualsevol de les distintes administracions públiques en llocs amb funcions iguals o similars.   
Per cada mes complet: 0,075 punts.  
7.2.2 Formació.  
Màxim: 5,31 punts.   
Titulacions acadèmiques. Màxim: 0,60 punts.  
Distintes de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb l'escala següent:  
Titulació a nivell de grup A: 0,60 punts.  
Titulació a nivell de grup B: 0,45 punts.  
Cursos de formació i perfeccionament «específics»:  
Màxim: 3,51 punts.   
Es valoraran els cursos de formació i perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics i/o universitats. Es valorarà a raó de 0,02 punts per hora de curs.  
No es puntuaran mai en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de regim jurídic a la naturalesa dels llocs que s'ocupen.  
En el supòsit de cursos impartits, aquests es valoraran per una sola vegada. No seran susceptibles de ser valorades edicions d'un mateix curs.  
Valencià. Màxim: 0,60 punts.   
Es valoraran prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
a) Grau superior 0,60 punts.  
b) Grau mitjà 0,45 punts.   
c) Grau elemental 0,30 punts.  
d) Coneixement oral 0,15 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre i quan no constituïsca un requisit del lloc degudament establit en la convocatòria.  
Idiomes comunitaris. Màxim: 0,60 punts.  
Per cada curs o la seua equivalència si se tracta de cicles, corresponents a títols de la universitat o escola oficial d'idiomes: 0,12 punts.  
7.3 Minusvalideses.  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves. A aquest efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.  
7.4 Anonimat.  
En la realització dels exercicis escrits, sempre que siga possible, caldrà garantir l'anonimat dels aspirants.  
Huitena. Qualificació de les proves selectives  
8.1 Fase d'oposició.  
Els membres del tribunal qualificaran els exercicis eliminatoris amb puntuació de 0 a 10 punts els quatre primers exercicis. Seran eliminats els aspirants que no assolisquen un mínim de 5 punts en cascun d'ells. El quart exercici és obligatori i qualificable i de 0 a 1 punt.  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. S'hi negligiran les dues puntuacions extremes .la major i la menor. de les concedides o, si escau, una de les que apareguen repetides com a tals i això quan disten de més de dos punts de la més propera.  
8.1.1 Publicitat  
Les qualificacions de cada exercici es faran públiques al tauler d'edicte del Servei de Recursos Humans el mateix dia en què siguen acordades.  
8.2 Fase de concurs.  
8.2.1 Valoració.  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en la qual acabe el termini de presentació d'instàncies, aplicant estrictament els que consten en la base setena i les valoracions que s'hi indiquen.   
8.2.2 Acreditació de mèrits.  
En el termini de 10 dies hàbils, comptador a partir de la publicació pel tribunal, de la relació de tots els aspirants que hagen superat la fase d'oposició, s'aportaran els justificants dels mèrits al·legats en les respectives sol·licituds.  
Els mèrits que al·leguen els aspirants s'acreditaran a través de títols, certificats o diplomes, mitjançant originals o amb fotocòpies acarades i compulsades.  
En qualsevol moment del procés de selecció podran recaptar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.  
8.2.3 Antiguitat.  
L'antiguitat s'al·legarà en la sol·licitud, encara que no caldrà acreditar la que conste en l'expedient personal. Haurà de justificar-se, en canvi, aquella de la qual no es tinga constància en el Servici de Recursos Humans.  
No es computaran servicis que hagueren sigut prestats simultàniament amb d'altres ja al·legats.  
8.2.4 Cursos.  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficials de formació de funcionaris, o altres entitats o centres docents públics o privat, dels contemplats en la Llei Orgànica 8/1985, de 13 de juliol, Reguladora del Dret a l'Educació, en haver sigut homologats pels instituts o escoles oficials de formació de funcionaris o per la universitat.  
Aquelles activitats de naturalesa diferent als cursos, com són ara jornades, taules redones, encontres, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3 Qualificació definitiva.  
L'ordre de qualificació definitiva serà el resultant de la suma total de punts obtinguts en la fase de oposició i en la fase de concurs.  
8.4 Igualtat en la qualificació.  
En cas d'empat, s'acudirà per tal de dirimir-lo a la major puntuació assolida en cadascun dels exercicis de la fase d'oposició, que s'aplicaran successivament en l'ordre en el qual hagen sigut realitzats.   
En un altre cas, decidirà la superior puntuació aconseguida en la fase de concurs, apartat de cursos específics i antiguitat, aplicats successivament per aquest ordre. Si persisteix l'empat, es dirimirà, atenent els cognoms dels aspirants afectats, per aplicació de l'ordre alfabètic, que s'iniciarà per la lletra «N».  
Novena. Relació d'aprovats, presentació de documents i nomenament  
9.1 Relació definitiva d'aspirants aprovats.  
Resoltes les possibles al·legacions i correccions, si n'hi hagués, el tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El tribunal elevarà l'esmentada relació a la Presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.   
9.2 Presentació de documents.  
Els opositors proposats presentaran al Servici de Recursos Humans d'aquest ajuntament, durant el termini de 20 dies naturals, comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:  
9.2.1 Fotocòpia del document nacional d'identitat acompanyada de l'original per a la seua compulsa.  
Els aspirants estrangers aportaran documentació acreditativa de llur edat i de llur identitat, en fotocòpia acompanyada de l'original per a la seua compulsa.  
9.2.2 Còpia autentificada (o fotocòpia que caldrà presentar acompanyada de l'original per a la seua compulsa) de titulació universitària de grau superior o complir les condicions requerides per a obtenir-lo, en la data en què acabe el termini de presentació d'instàncies.  
Si aquests documents s'expedeixen després de la data en què acaba el termini de presentació d'instància, caldrà justificar el moment en què conclogueren els estudis.  
9.2.3 Certificat acreditatiu de no patir cap malaltia ni defecte físic ni psíquic que impedisca el normal exercici de la funció, que serà expedit pel facultatiu mèdic d'empresa de l'ajuntament, el qual sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i de ser compatibles amb les funcions pròpies del lloc, mitjançant un certificat expedit pel centre base de la Conselleria de Benestar Social, carrer de Fernando Madroñal, 52, Alacant.  
9.2.4 Certificat de no trobar-se inhabilitat penalment per a l'exercici de funcions públiques.  
Els estrangers, document acreditatiu de no haver sigut objecte de cap sanció disciplinària o condemna penal que impedisca, a l'estat d'on són, l'accés a la funció pública.  
9.2.5 Declaració jurada de no haver sigut separat, mitjançant expedient disciplinari, de qualsevol administració o ocupació pública.  
Així mateix, presentaran declaració de compatibilitat i de no percepció d'havers passius.  
9.3 Exempcions.  
Els qui tinguen la condició de funcionaris públics o de personal laboral al servici de l'Ajuntament d'Elx estaran exempts de justificar les condicions i els requisits que ja tenien acreditats anteriorment davant d'aquest.  
9.4 Pèrdua del dret al nomenament.  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.  
9.5 Presa de possessió.  
Un cop aprovada la proposta per l'Alcaldia, els opositors nomenats hauran de prendre possessió durant el termini de 30 dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.   
9.6 Jurament o promesa.  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i en el Reial Decret 707/1979, de 5 d'abril (BOE de 06.04.1979).  
Deu. Incidències  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.  
Onze. Facultat de l'Alcaldia  
L'alcalde, degudament facultat a aquest efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Dotze. Impugnació de la convocatòria  
La convocatòria, les seues bases i tots els actes administratius que se'n deriven i es deriven de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).  
Concretament, contra les qualificacions del tribunal a partir de la publicació d'aquestes, els aspirant podran presentar:  
. Dins del termini de 48 hores, les reclamacions o al·legacions que estimen oportunes, que seran resoltes pel mateix tribunal.  
. Dins del termini d'un mes, recurs d'alçada, que serà resolt pel president de la corporació.  
Tretze. Legislació aplicable  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les administracions locals; i el Decret 33/1999, de 9 de març, del Govern Valencià.  
ANNEX I  
Programa de temes de l'oposició lliure per a cobrir en propietat dues places de tècnic superior (OMAC).  
Matèries comunes  
Tema 1. L'estat. Concepte. Elements. Formes d'estat.  
Tema 2. La Constitució espanyola de 1978. Principis generals.  
Tema 3. La corona. El poder legislatiu.  
Tema 4. El Govern. Administració de l'estat.  
Tema 5. Organització territorial de l'estat. Els estatuts d'autonomia: significat d'aquests. Especial referència a l'Estatut d'Autonomia de la Comunitat Valenciana.  
Tema 6. El poder judicial.  
Tema 7. L'acte administratiu. Concepte. Elements de l'acte administratiu.  
Tema 8. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.  
Tema 9. Fases del procediment administratiu general. Comunicacions i notificacions. El silenci administratiu.  
Tema 10. La teoria de la invalidesa de l'acte administratiu: actes nuls i anul·lables.  
Tema 11. Sotmetiment de l'administració a la llei i al dret. Fons del dret públic. La llei: les seues classes.  
Tema 12. La responsabilitat de l'administració pública.  
Tema 13. La funció pública local i la seua organització.  
Tema 14. Drets i deures dels funcionaris públics locals. Incompatibilitats. Règim disciplinari. Seguretat Social.  
Tema 15. Règim local espanyol. Principis constitucionals.  
Tema 16. El municipi. Organització municipal. Competències.  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.  
Tema 18. Hisendes locals: classificació dels ingressos. Ordenances fiscals.  
Matèries específiques  
Tema 19. La llei de grans ciutats.  
Tema 20. Elements bàsics de les estructures administratives: les dimensiones bàsiques d'una estructura organitzativa. Creació. Disfuncions. Models alternatius.   
Tema 21. Les organitzacions públiques com a prestadores de servicis i els nous paradigmes de la gestió pública. L'enfocament de la gestió operativa de servicis. L'outsourcing. Producció de servicis i nous paradigmes de la gestió pública.  
Tema 22. Sistemes de prestació de servicis públics. Característiques dels servicis. Qualitat en els servicis públics. Desajustes de la qualitat  
Tema 23. El canvi en les organitzacions. La direcció del canvi. Etapes del canvi. Gestió del canvi en las administracions locals.  
Tema 24. Consideracions sobre la qualitat en l'administració local. Esgotament del mètode burocràtic d'administració. Ajuntaments, qualitat total i receptivitat.  
Tema 25. Mètodes per a conèixer la percepció ciutadana. Mètodes qualitatius i de consens. La tècnica Delphi. El grup nominal.  
Tema 26. Servici i imatge de qualitat en l'atenció a l'usuari. El client intern i el client extern. Els moments de la veritat.  
Tema 27. L'autoavaluació. Enfocaments d'autoavaluació. L'avaluació de programes, funcions i/o tasques.  
Tema 28. Gestió per processos. Mesuratge de la qualitat: indicadores i satisfacció del client.  
Tema 29. Treball en equip. Grups de participació. Estratègia client-proveïdor  
Tema 30. El concepte de cost total de la qualitat. Costos de qualitat. Costos de no qualitat. Cost de qualitat en àrees administratives i en empreses de servicis. El càlcul del cost total de qualitat en els servicis.  
Tema 31. La qualitat percebuda i les cartes de servicis: Les dimensiones o els atributs principals de la qualitat percebuda. Sistemes de mesuratge. Definició d'índexs.  
Tema 32. Fonaments de màrqueting dels servicis públics. El màrqueting en la planificació estratègica. El pla de màrqueting.  
Tema 33. Concepte i mesuratge de l'eficiència en l'empresa. Condicions de millora de l'eficiència.  
Tema 34. La formulació de polítiques públiques. Identificació de necessitats, problemes i alternatives. El procés de decisió.  
Tema 35. El pressupost: concepte i principis pressupostaris. L'estructura pressupostària de les entitats locals: classificació de les despeses i dels ingressos.   
Tema 36. Gestió pressupostària. El pressupost com a instrument de gerència pública.  
Tema 37. Innovació. Concepte, origen i tipus d'innovació. L'estratègia d'innovació com a arma competitiva. Fonts d'innovació. El procés innovador. Models. Èxit i fracàs en la innovació. Classes d'innovacions.  
Tema 38. La creativitat. La intuïció. La persona creativa. L'organització creativa. Eines per a estimular la creativitat.  
Tema 39. Motivació i treball en equip. La comunicació interna en l'organització: concepte. Xarxes de comunicació. La presa de decisions.  
Tema 40. El procés comunicatiu bàsic. El paper de la comunicació en les teories de l'organització. Sistemes oberts, comunicació i entorn organitzatiu.  
Tema 41. Sistemes de gestió documental. Components. Implantació. Avantatges de la seua utilització.  
Tema 42. Avaluació i millora de processos. Definició de procés. Característiques. Relacions entre processos. Beneficis de la gestió de processos. Etapes en el control de processos. Millora continua.  
Tema 43. La gestió del coneixement. Definició. Fases del procés. Avantatges i inconvenients del seu ús.  
Tema 44. L'ètica en els servicis públics. Funcions i elements. Implicacions de la gestió de l'ètica.  
Tema 45. Seguiment control de la gestió en servicis municipals: control i direcció per resultats. Control i avaluació. Instruments, mètodes i estratègies. Indicadors estendards. El mesuratge de la satisfacció.   
Tema 46. Tècniques de negociació i resolució de conflictes. La negociació com a procés. La planificació de la negociació. Fases.  
Tema 47. Els tributs. Classes de tributs. El fet imposable. El subjecte passiu. La base. El deute tributaria. Infraccions i sancions tributàries.  
Tema 48. Devolució d'ingressos indeguts de naturalesa tributària. Principis generals. Procediment per al reconeixement del dret a la devolució. Execució de la devolució. Disposicions complementàries.  
Tema 49. El règim jurídic de les taxes i els preus públics. Les taxes. Concepte. Fet imposable. Subjectes passius. Dret a percebre. Base imposable. Tipus de gravamen i deute tributari. Els preus públics. Concepte. Obligats al pagament. Quantia. Dret a percebre.  
Tema 50. Disposicions generals de la recaptació. Extinció dels deutes.  
Tema 51. Procediment de recaptació en via de constrenyiment.  
Tema 52. La llicència. Naturalesa jurídica. Règim jurídic i procediment d'atorgament. El condicionament de les llicències.  
Tema 53. Les llicències d'activitat. Activitats qualificades. Normativa aplicable a la Comunitat Valenciana. Procediments de concessió de les llicències i terminis.  
Tema 54. Hisendes locals (I). Classificació dels ingressos. Ingressos de dret públic.  
Tema 55. Hisendes locals (I). Classificació dels ingressos. Ingressos de dret públic.  
Tema 56. L'impost sobre vehicles de tracció mecànica. Naturalesa i fet imposable. Subjecte passiu. Base imposable, quota i dret a percebre.  
Tema 57. L'impost sobre construccions, instal·lacions i obres. Naturalesa i fet imposable. Subjecte passiu. Base imposable. Quota i dret a percebre. Gestió. L'impost sobre l'increment de valor dels terrenys de naturalesa urbana. Naturalesa i fet imposable. Subjecte passiu. Exempcions. Base imposable. Quota. Dret a percebre.  
Tema 58. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, dret a percebre i període impositiu.  
Tema 59. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: las tarifes. Dret a percebre i període impositiu.  
Tema 60. La llicència urbanística. Naturalesa jurídica i procediment. Termini per a l'atorgament de llicències.  
Tema 61. Les formes d'activitat de les entitats locals. La intervenció administrativa local en l'activitat privada. Les llicències i autoritzacions administratives: les seues classes. L'activitat de foment en l'esfera local.  
Tema 62. Cercles de qualitat: definició. Principis i condicions dels cercles de qualitat. Objectius.  
Tema 63. Gestió de projectes. Concepte. Etapes. La organització del projecte. Els recursos i la gestió del temps.  
Tema 64. Organismes autònoms municipals d'Elx: identificació, objecte, naturalesa i funcions. Reglament Orgànic Municipal  
Tema 65. Teoria general sobre protecció de dades. Els principis i els drets de la protecció de dades.  
Tema 66. Mesures de seguretat. El reglament de seguretat. El document de seguretat.  
Tema 67. L'Agència Espanyola de Protecció de Dades: organització, funcions i potestats.  
Tema 68. Competències de l'Agència Espanyola de Protecció de Dades i les autoritats de control creades per les comunitats autònomes. La transferència internacional de dades.  
Tema 69. La firma electrònica. Definicions, fonaments i conceptes. Utilització de la firma electrònica per les administracions públiques.  
Tema 70. La firma electrònica i la protecció de dades de caràcter personal. La protecció de dades en l'àmbit de les comunicacions.  
Tema 71. Marc legal pel qual es regulen els servicis d'Informació Administrativa i Atenció al Ciutadà. Las funcions de informació administrativa y d'atenció al ciutadà.  
Tema 72. Oficines d'atenció al ciutadà. La gestió integrada i coordinació de les oficines d'informació ciutadana. El Servici d'Atenció al Ciutadà a l'Ajuntament d'Elx  
Tema 73. L'atenció presencial. Característiques y punts diferencials, actituds i normes. La xarxa d'OMAC a l'Ajuntament d'Elx. L'atenció telefònica. Característiques i punts diferencials, actituds i normes. El servici d'atenció telefònica en l'Ajuntament d'Elx.  
Tema 74. L'atenció telemàtica. El portal ciutadà de l'Ajuntament d'Elx. Estendards d'Accessibilitat. La carpeta ciutadana.  
Tema 75. Sistemes existents per a l'atenció telefònica. Call Center i la seua aplicabilitat a l'àmbit de l'administració pública. Funcionalitats bàsiques i operativitat.   
Tema 76. Els manuals d'atenció al ciutadà. Elements que configuren uns servicis d'atenció al ciutadà. Contingut d'un manual tipus.  
Tema 77. El perfil y la formació dels informadors en les oficines d'atenció al ciutadà.  
Tema 78. Procediments de resposta immediata. Desconcentració de la gestió en les unitats d'atenció i informació.  
Tema 79. El procés d'informatització d'oficines. Sistemes físics. Ofimàtica: processadors de text, bases de dades, fulls de càlcul, paquets informàtics integrats i correu electrònic.  
Tema 80. Tecnologies de la informació aplicades a l'atenció al ciutadà: sistemes de gestió de cues en les oficines de informació.   
Tema 81. El concepte d'administració electrònica. Línies estratègiques d'actuació per a l'e-administració.  
Tema 82. El règim d'entrada i eixida dels documents. Requisits de la presentació de documentació. Notificació i publicacions. Finestreta única: Els convenis de registre extern en les administracions públiques.  
Tema 83. La Comissió de Suggeriments i Reclamacions. Regulació jurídica a l'Ajuntament d'Elx.  
Tema 84. Les cartes de servicis en l'administració pública. Definició de les cartes de servicis. Estructura i contingut de les cartes de servicis.  
Tema 85. Tràmits contemplats en la Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social que es porta a terme en les OMAC. Renovació de la inscripció al padró d'estrangers. Processos de regularització. Informe d'arrelament social.  
Tema 86. La recaptació municipal. Període voluntari. Emissió de rebuts i domiciliació bancària.  
Tema 87. La Llei de Contractes de les Administracions Públiques. Principis fonamentals de la contractació administrativa. Els òrgans de contractació de les administracions locals. Els plecs de clàusules administratives i prescripcions tècniques.  
Tema 88. Tipus de contractes administratius. Contracte d'obres: execució d'aquestes. Contracte de gestió de servicis públics, de subministraments, consultoria i assistència i de servicis.  
Tema 89. Les institucions de la Unió Europea. Característiques generals i funcions.  
Tema 90. Salut Laboral I: Llei 31/1995 de 8 de novembre, Llei de Prevenció de Riscs Laborals. Reial Decret 39/1997, de 17 de gener, Reglament dels Servicis de Prevenció.  
ANNEX II  
Funcions essencials del lloc de tècnic superior (OMAC).  
1. Dissenyar, desplegar i avaluar plans, projectes i programes en l'àmbit de la seua competència i unitat.  
2. Dissenyar, desplegar i avaluar programes de millora contínua i de gestió de qualitat en l'àmbit de les seues competències.  
4. Exercir funcions d'assessorament i consultoria així com promoure programes de investigació en l'àmbit de les seues competències.  
Elx, 23 de març de 2006.. El tinent d'alcalde d'Organització de Recursos Humans i Qualitat: Carlos Gosálbez Arnau.